बुंनो थाङोब्ला गोबां मिजिंगजों खाख्रब जादों मिथिनाय-मिथियै राजखान्थि दोलोनि गिदिर-फिसा बिजाथिफोरा। बिसोरनि साननाय-लुबैनाय, रंजानायफोरखौ नुयोब्ला जेन बिसोरनि बिजाथिया देरहागोना रोखा बादि नुयो। जियानो जाया मानो दासान्दै समाजाव माखासे राहानि गोनांथि जानायखौ नुयो। जायफोरनि जोहै गोहोयाव थानाय दोलोखौ एबा दोलोनि सोरखारखौ बिसायख’थियाव होनाय खोथाफोरखौ फारि-फारि मावफुं होनो थाखाय रायजोफोरा नारसिननो हायो। बिनि थाखाय गोनांथि गोरा आयेन। नाथाय बिदि आयेनखौ गासै राजखान्थि दोलोफोरा गनायथि होगोनना ? बिसायख’थियाव होनाय खोथाफोरखौ मावफुंनो थाखाय राजखान्थि दोलोखौ मावथार होनो हायोब्ला रायजो-राजाफोरा नासयजानाय आरो थगायजानाय नङा।